jkorsvik/nowiki_second_scrape_merged huggingface dataset:
Erik Höglund

Erik Höglund (født 1932 i Karlskrona, død 1998) var en svensk maler, skulptør, tegner, grafiker, glasskunstner og formgiver, faren til glasskunstneren Erika Höglund.


== Utdannelse ==
1948-1953 Konstfackskolan, Stockholm
1951-1952 Grafikkstudium hos Harald Sallberg


== Arbeid ==

Erik Höglund var knyttet til Boda glasbruk som formgiver i perioden 1953-1973. Der arbeidet han frem et helt særegent rustikt uttrykk i glasset, og han formgav også lysekroner i smijern og glass.
Videre formgav han møbler i tre og skulpturer i keramikk, stein, tegl og bronse. Han skapte nærmere 150 større verk til utsmykning av offentlige områder.
Etter noen års opphold tok han på slutten av 70-tallet opp igjen glassarbeidet, denne gangen ved Pukeberg Glasbruk samt
ved glasshyttene Transjö, Åhus og Vrigstad. Fra 1988 samarbeidet han mest med Studioglas Strömberghyttan.
Han fikk Lunningprisen i 1957.


== Representert ved disse samlingene ==
Nationalmuseum, Stockholm.
Röhsska museet, Göteborg.
Konstmuseet Arkiv för dekorativ konst, Lund.
Smålands Museum, Växjö.
Blekinge Länsmuseum, Karlskrona.
Kalmar Konstmuseum.
Ystads Konstmuseum.
Trelleborgs Museum.
Östersunds Länsmuseum.
Västerbottens Länsmuseum.
Darmstadt Landschaftsmuseum Darmstadt.
Bellerive Kunstgewerbemuseum, Zürich.
Cooper-Hewitt Museum, New York.
Corning Glass Museum, New York State.
Victoria and Albert Museum, London.


== Referanser ==


== Eksterne lenker ==
Erik Höglund com
Lysekroner hos architonic com
Daimí Pernía

Daimí Pernía (født 27. desember 1976 i Pinar del Río) er en kubansk tidligere friidrettsutøver som konkurrerte på 400 meter hekk. Under VM 1999 i Sevilla gjorde hun sitt livs løp da hun senket sin personlige rekord fra 55,51 til 52,89, noe som holdt til seier. Hun klarte ikke å følge opp suksessen under OL året etter, og fikk kun fjerdeplass. I VM 2001 i Edmonton vant hun bronsemedalje.


== Referanser ==


== Eksterne lenker ==
(en) Daimí Pernía – Olympics.com 
(en) Daimí Pernía – Olympic.org 
(en) Daimí Pernía – Olympedia 
(en) Daimí Pernía – Sports-Reference (OL-resultater – arkivert) 
(en) Daimí Pernía – World Athletics 
(en) Daimí Pernía – Track and Field Statistics
Niurka Montalvo

Niurka Montalvo (født 4. juni 1968 i Havanna) er en spansk tidligere friidrettsutøver som konkurrerte i lengdehopp. Montalvo konkurrerte for Cuba inntil hun skiftet til spansk statsborgerskap i 1999. Karrierens høydepunkt kom under VM 1999 i Sevilla hvor hun tok gullmedalje. Hun ble nektet av det kubanske friidrettsforbundet å stille for Spania i OL i 2000, og stod over mesterskapet. I VM 2001 i Edmonton, hvor hun representerte Spania, vant Montalvo bronsemedalje.


== Personlige rekorder ==
Lengdehopp – 7,06
Tresteg – 14,60


== Referanser ==


== Eksterne lenker ==
(de) Niurka Montalvo – Munzinger Sportsarchiv 
(en) Niurka Montalvo – Olympics.com 
(en) Niurka Montalvo – Olympic.org 
(en) Niurka Montalvo – Olympedia 
(en) Niurka Montalvo – Sports-Reference (OL-resultater – arkivert) 
(en) Niurka Montalvo – World Athletics 
(en) Niurka Montalvo – Track and Field Statistics
Willien Nedrebø

Willien Nedrebø (født 30. juli 1866, død 9. mai 1938 i Bjerkreim) var en norsk bonde, bygdefilosof og forfatter.
Hans første bok fra 1898 er en framtidsutopi der han tenker seg at alle har hvert sitt fly og at veier er blitt unødvendige. Tankene hans om at bankene skulle bli erstattet med automater har faktisk slått til.


== Bibliografi ==
Nutid og fremtid : en sosial-politisk betragtning.  Stavanger, 1898
Evige kloder : et naturlovmæssigt bevis for at verden aldrig forgaar.  Stavanger 1902
Utviklingens mål: makt over døden : Et utsyn over verdensutviklingen bygget på videnskapelige og religiøse forutsetninger, og for øvrig iakttagelser fra naturen og dagliglivet. Stavanger 1929
Gotfred Fuglestad : Landets første reveopdrætter. Stavanger 1930
Trond Schea

Trond Schea (født 13. november 1930, død 16. august 2014) var en norsk rallykjører.
Schea var sønn av en lastebileier på Oppsal. Selv ble han i 1948 maskinist hos Wilh. Wilhelmsen, før han tilbake i byen ble lastebilsjåfør. Han spilte fotball og bandy for Sagene IF og drev skihopp og vektløfting. Han ble oppdaget av Aage Bræin rundt 1961 da han kjørte Ford Anglia. Kontrakt med Ford Motorsport fikk han i 1964. Med Greger Strøm som motortrimmer, kjørte Schea etterhvert Ford Cortina i Lotus-utgave og dominerte isrally på Harestuvannet vinterstid og Bjerke Travbane foran 20 000 tilskuere. Andre biler var Ford Escort og Ford Mustang.
Schea vant norgesløpet i 1964, Kongelig Norsk Automobilklubs vinterrally  1965–66, Rally Sørlandet 1965, Finnskog vinterrally i 1965 og 1970 samt Norges Automobil-Forbunds høstløp i 1966. Med tilnavnet «The Flying Norwegian» ble han i England og Europa den dominerende Ford-kjører i Europa i 1969. Schea vant NM i bakkeløp og isbane 1971 og Rally-NM i 1971.I ett tilfelle kjørte han ned bob-banen i Cortina d'Ampezzo. Schea kjørte også 24 timer i 187 km/t snitt, en rekord i utholdenhet for Autodromo Nazionale di Monza utenfor Milano. Schea deltok i konkurranser frem til 1997 og frem til 2005 stilte han opp i fremvisninger. Det var Schea som kjørte politibil i filmen Olsenbanden og Dynamitt-Harry i 1970, kjørte bil i filmen Norske byggeklosser i 1972 og i filmen Supermann 2 i 1980, som ble spilt inn på Finse.
Schea var bosatt i Drammen. I perioder var han aktiv i kommunepolitikken i Drammen.


== Premier ==
Norsk Motorsportsutøver i 1971.
nominert til Egebergs Ærespris
Norges Bilsportforbunds fortjenstmedalje i sølv 1998


== Referanser ==


== Eksterne lenker ==
(en) Trond Schea på Internet Movie Database
Elisa Rigaudo

Elisa Rigaudo (født 17. juni 1980) er en italiensk friidrettsutøver som konkurrerer i kappgang.
Rigaudo fikk sitt gjennombrudd i junior-EM 2001, der hun vant gull. Hun kom på tiendeplass i VM 2003, og nummer seks i OL 2004 i Athen. I VM 2005 i Helsingfors endte hun på niendeplass. Hun tok sin første medalje som senior i EM 2006 i Göteborg, der hun ble nummer tre. Den samme plasseringen oppnådde hun i OL 2008 i Beijing. 


== Referanser ==


== Eksterne lenker ==
(en) Elisa Rigaudo – Olympics.com 
(en) Elisa Rigaudo – Olympic.org 
(en) Elisa Rigaudo – Olympedia 
(en) Elisa Rigaudo – Sports-Reference (OL-resultater – arkivert) 
(it) Elisa Rigaudo – Italias olympiske komité 
(en) Elisa Rigaudo – World Athletics 
(it) Elisa Rigaudo – FIDAL 
(en) Elisa Rigaudo – Track and Field Statistics 
(en) Elisa Rigaudo – TheSports.org
Fabiana Murer

Fabiana Murer (født 16. mars 1981) er en brasiliansk friidrettsutøver som konkurrerer i stavsprang.
Murer var i finalen i VM 2007 i  Osaka, der hun kom på sjetteplass etter å ha gått over 4,65. I innendørs-VM 2008 satte hun ny personlig rekord innendørs med 4,70, det resultatet holdt til bronsemedalje.
I 2008 satte hun ny søramerikansk rekord ved å hoppe 4,80. Hun deltok i OL 2008 i Beijing, der hun kom på 10.-plass i finalen etter et hopp på 4,45.
Hun vant sølv i stavsprang under de Panamerikanske leker 2011 i Guadalajara i Mexico


== Referanser ==


== Eksterne lenker ==
(de) Fabiana Murer – Munzinger Sportsarchiv 
(en) Fabiana Murer – Olympics.com 
(en) Fabiana Murer – Olympic.org 
(en) Fabiana Murer – Olympedia 
(en) Fabiana Murer – Sports-Reference (OL-resultater – arkivert) 
(pt) Fabiana Murer – Brasils olympiske komité 
(en) Fabiana Murer – World Athletics 
(en) Fabiana Murer – Diamond League 
(en) Fabiana Murer – Track and Field Statistics
Gary Reed

Gary Reed (født 25. oktober 1981) er en kanadisk friidrettsutøver som først og fremst konkurrerer på 800 meter.
Reed deltok i VM i Paris 2003 der han ble utslått i kvalifiseringen. Han deltok også under OL 2004 i Athen, igjen uten å gå videre til finalen.  Han kom til sin første mesterskapsfinale i VM 2005 i Helsingfors der tiden 1.46,20 holdt til en tiendeplass.
Reeds store gjennombrudd kom da han tok sølv i VM 2007 i Osaka, bare slått av kenyaneren Alfred Yego. Reed deltok også i OL 2008 i Beijing der han igjen gjorde et bra løp og kom på fjerdeplass, bare 12 hundredeler bak Yego, som tok bronsemedaljen.


== Personlige rekorder ==
400 meter – 46,45
800 meter – 1.43,68


== Referanser ==


== Eksterne lenker ==
(en) Gary Reed – Olympics.com 
(en) Gary Reed – Olympic.org 
(en) Gary Reed – Olympedia 
(en) Gary Reed – Sports-Reference (OL-resultater – arkivert) 
(en) Gary Reed – World Athletics
Ljudmila Galkina

Ljudmila Ivanovna Galkina (russisk: Людми́ла Ивановна Галкина, født 20. januar 1972 i Saratov i Russland) er en tidligere russisk  friidrettsutøver som konkurrerte i lengdehopp.
Hennes fremste meritt var gullet under VM 1997 i Athen, hvor hun oppnådde karrierens lengste sprang med 7,05. I Barcelona i 1995 vant hun VM innendørs. Galkina har en bronsemedalje fra EM 1998 i Budapest.
Hun la opp som aktiv utøver i 2004.


== Personlige rekorder ==
7,05 meter (utendørs)
7,00 meter (innendørs)


== Referanser ==


== Eksterne lenker ==
(en) Ljudmila Galkina – Olympics.com 
(en) Ljudmila Galkina – Olympic.org 
(en) Ljudmila Galkina – Olympedia 
(en) Ljudmila Galkina – Sports-Reference (OL-resultater – arkivert) 
(en) Ljudmila Galkina – World Athletics 
(en) Ljudmila Galkina – Track and Field Statistics
Igor Spasovkhodskij

Igor Igorevitsj Spasovkhodskij (russisk: Игорь Игоревич Спасовходский, født 1. august 1979 i Moskva) er en russisk friidrettsutøver som deltar i tresteg.
Han deltok under OL 2000, uten å kvalifisere seg til finalen. Karrierens foreløpige høydepunkt er VM 2001 i Edmonton hvor han sikret seg bronsemedalje med et sprang på 17,44. Konkurransen ble vunnet av Jonathan Edwards, foran Christian Olsson. Som i OL i 2000, klarte han heller ikke å ta seg til finalen i EM 2002 og VM innendørs 2003. Under EM innendørs i 2005 sikret han seg gullet med et hopp på 17,20. I EM innendørs i 2009 vant Spasovkhodskij bronsemedalje.


== Personlig rekord ==
Tresteg – 17,44


== Referanser ==


== Eksterne lenker ==
(en) Igor Spasovkhodskij – Olympedia 
(en) Igor Spasovkhodskij – Sports-Reference (OL-resultater – arkivert) 
(en) Igor Spasovkhodskij – World Athletics 
(en) Igor Spasovkhodskij – Track and Field Statistics
Sabine Spitz

Sabine Spitz (født 27. desember 1971 i Herrischried/Bad Säckingen) er en tysk terrengsyklist. Spitz vant bronse i kvinnenes terrengsykling under Sommer-OL 2004, gull under Sommer-OL 2008 og sølv under Sommer-OL 2012. Videre ble Spitz verdensmester i 2003 og verdensmester i terrengsyklingsmaraton i 2009.


== Meritter ==
 Tysk mester i rundbane olympisk format (2001, 2002, 2003, 2004, 2005, 2006, 2008, 2008, 2009, 2010, 2011, 2012).


== Referanser ==


== Eksterne lenker ==
(de) Sabine Spitz – Munzinger Sportsarchiv 
(en) Sabine Spitz – Olympics.com 
(en) Sabine Spitz – Olympic.org 
(en) Sabine Spitz – Olympedia 
(en) Sabine Spitz – Sports-Reference (OL-resultater – arkivert) 
(de) Sabine Spitz – Tysklands olympiske komité 
(en) Sabine Spitz – ProCyclingStats 
(en) Sabine Spitz – Cycling Archives 
(en) Sabine Spitz – Cycling Quotient 
Offisielt nettsted 
(en) Sabine Spitz – kategori av bilder, video eller lyd på Commons
Ilja Konovalov

Ilja Valerjevitsj Konovalov (russisk: Илья Валерьевич Коновалов, født 4. mars 1971 i Kursk oblast, Russland) er en russisk friidrettsutøver som konkurrerer i sleggekast.
Konovalovs første internasjonale mesterskapsfinale var VM 1995 i Göteborg, hvor han endte på sjuendeplass med et kast på 76,50. I OL 1996 klarte han sjetteplass med 78,72. Samme plassering ble oppnådd året etter, i VM 1997 i Athen. I EM 1998 ble det niendeplass og under VM 1999 endte han som nummer ti. 
Bedre gikk det i OL 2000 i Sydney hvor han endte på femteplass med 78,56. Karrierens foreløpige høydepunkt kom under VM 2001 i Edmonton med bronsemedalje etter å ha kastet 80,27. Dette er hans eneste medalje fra et seniormesterskap til nå. I 2007 ble han utestengt i to år for doping.


== Personlig rekord ==
Sleggekast – 82,28


== Referanser ==


== Eksterne lenker ==
(en) Ilja Konovalov – Olympedia 
(en) Ilja Konovalov – Sports-Reference (OL-resultater – arkivert) 
(en) Ilja Konovalov – World Athletics 
(en) Ilja Konovalov – Track and Field Statistics
Anjanette Kirkland

Anjanette Kirkland (født 24. februar 1974 i Pineville, Louisiana) er en tidligere amerikansk hekkeløper.
Karrierens høydepunkter kom i 2001 med gullmedaljene under VM innendørs i Lisboa og VM i Edmonton, hvor hun løp på 12.42. I VM 1997 og VM 2003 kom hun ikke til finalen.


== Personlig rekord ==
100 meter hekk: 12.42


== Referanser ==


== Eksterne lenker ==
(en) Anjanette Kirkland – World Athletics 
(en) Anjanette Kirkland – Track and Field Statistics
Egencia

Egencia (tidligere VIA Egencia og VIA Travel) er et selskap som tilbyr bistand til reiseadministrasjon for bedrifter og organisasjoner.
Egencia er en del av Expedia Group, verdens største reiseselskap. Egencia er en global kjede av forretningsreisebyråer, med kontorer i over 65 land. Egencia dekker alle krav innen kvalitetsstyring og er i Norge sertifisert etter NS-EN ISO 9001:2015 standarden. Kjeden er i tillegg miljøsertifisert etter NS-EN ISO 14001:2015. 


== Eksterne lenker ==
Egencia
DS «Havda» (1881)

DS «Havda» var i perioden 1922-1944 et kystruteskip i kystrutefart på strekningen Steinkjer-Trondheim-Bergen-Stavanger-Sandnes for Indherreds Aktie-Dampskibsselskab. Før dette tilhørte skipet i perioden 1903-1918 Søndmøre Dampskibsselskab som «Hjørungavaag». «Havda» ble bombet i senk av britiske fly i Askvoll like før jul i 1944. 6 mennesker omkom.


== Dansk DS «Christianssund» ==
1881: Levert fra Lobnitz & Co., Renfrew (byggenr. 190) som «Christiansund» til Fr. Th. Adolphs Enke, København, Danmark.
Januar 1888: Overtatt av Det Forenede Dampskibsselskab AS, København.


== DS «Hjørungavaag» ==
April 1903: Solgt til Søndmøre Dampskibsselskab, Ålesund. Omdøpt «Hjørungavaag».
1915: Ombygd. Brt: 669.
Juni 1918: Solgt til Leif Bull, Skien.
1920: Solgt til H. Haraldsen, Skien.


== DS «Havda» ==
1922: Solgt til Indherreds Aktie-Dampskibsselskab, Steinkjer for kr.100 000. Omdøpt «Havda». Noe ombygd og ny innredning. Brt: 667. Benyttet i eierselskapets kystrute Steinkjer-Trondheim-Bergen-Stavanger-Sandnes.
9. desember 1944: «Havda» var på vei sørover i ruten med 12 passasjerer (noen av dem tyske) og gods. Etter anløp av Florø, ble skipet ved Askvoll angrepet  av allierte fly med bomber og mitraljøser, og sank. Seks mennesker omkom: 3 passasjerer, styrmann Sverre Martin Sundfær, trise Inga Vesterdal og kystlos Eilert Sørgaard. De tre siste ble drept på broen av mitraljøseild. Dette hendte ganske nær land, og de overlevende klarte å komme seg opp på noen holmer like ved. 11 var skadde, to så alvorlig at de døde på vei til sykehus i Florø. De resterende; 3 passasjerer og 14 av besetningen ble hentet til Askvoll.


== Kilder ==
Artikkel om Indherreds Aktie-Dampskibsselskab av Per Alsaker i «Skipet» 3.1991
www.warsailors.com
Olderkjær, Ove A. (8. januar 2015). «Den dødelege dampbåtreisa» (norsk). Bergens Tidene. Besøkt 12. august 2014. 


== Eksterne lenker ==
(no) Bilde av DS «Havda»
Arachnitis

Arachnitis uniflora er en rankvoksende, bladgrøntfri og urteaktig plante og den eneste arten i slekten Arachnitis. Den er en mykotrof plante som får sin næring fra sopp.
Arachnitis uniflora lever i stor grad under bakken, bare sjelden dannes blomsterstengler som vokser over bakken. Først etter komplett dannelse av rotsystemet spirer 6 til 40 centimeter lange og opp til 7 millimeter tykke enkeltstående stengler. Fargen varierer mellom hvit, gul og lilla.
Den forekommer i hele Sør-Amerika og på Falklandsøyene.


== Eksterne lenker ==
(en) Arachnitis i Encyclopedia of Life 
(en) Arachnitis i Global Biodiversity Information Facility 
(en) Arachnitis hos NCBI 
(en) Arachnitis hos The International Plant Names Index 
(en) Arachnitis hos Tropicos 
(en) Kategori:Arachnitis uniflora – bilder, video eller lyd på Wikimedia Commons 
Arachnitis uniflora – detaljert informasjon på Wikispecies
LaTasha Jenkins

LaTasha Jenkins (født 19. desember 1977) er en tidligere amerikansk sprinter.
Karrierens høydepunkter kom i 2001 med medaljene på 200 meter i VM innendørs i Lisboa og VM i Edmonton. I Lisboa, hvor hun kun ble slått av Jamaicas Juliet Campbell, løp hun på tiden 22,96. I Edmonton holdt 22,85 til sølvmedalje bak vinneren Debbie Ferguson.


== Personlige rekorder ==
100 meter – 11,02
200 meter – 22,29


== Referanser ==


== Eksterne lenker ==
(en) LaTasha Jenkins – World Athletics 
(en) LaTasha Jenkins – Track and Field Statistics
Han Mass og han Lasse

Han Mass og han Lasse er ei folkevise av den typen vi kaller en skjemteballade. I TSB katalogen har den typenummer TSB F 54.
Visa handler om Mass og Lasse som først skyter en bjørn. De drar bjørnen hjem og feirer jakta med en fest som ender i slagsmål der Lasse dreper Mass, men alt er humoristisk framstilt.
Visa har vært populær rundt i landet og mange varianter og melodier er dokumentert. M. B. Landstad har den med i sin Norske Folkeviser fra 1854. Den har også vært populær i Sverige og Danmark.
Refrenget til den mest kjente melodien ble brukt som fanfare i vinterolympiaden i Oslo 1952.


== Innspillinger (i utvalg) ==
Egil Nordsjø, bass Robert Levin, pianoakk. Arr.: Robert Levin. Utgitt på 78-platen  His Master's Voice A.L. 3197.
Skuespiller Alfred Maurstad og medlemmer av Den Norske Studentersangforening Dirigent: Sigurd Thorkildsen. Arr.: Hampus Huldt Nyström. Utgitt på 78-plate for Musica i anledning vinter-OL 1952.
Den norske studentersangforening Dir.: Sigurd Thorkildsen. Bearb.: Hampus Huldt Nystrøm. Utgitt på 78-platen Musica A 5201.


== Referanser ==
Amy Mbacké Thiam

Amy Mbacke Thiam (født 10. november 1976 er en senegalesisk friidrettsutøver som hovedsakelig konkurrerer på 400 meter. Karrierens desiderte høydepunkt er gullet på 400 meter under VM 2001 i Edmonton. Hennes andre mesteskapsmedalje er bronse fra samme distanse under VM 2003 i Paris.


== Personlig rekord ==
400 meter – 49,86


== Referanser ==


== Eksterne lenker ==
(en) Amy Mbacké Thiam – Olympics.com 
(en) Amy Mbacké Thiam – Olympic.org 
(en) Amy Mbacké Thiam – Olympedia 
(en) Amy Mbacké Thiam – Sports-Reference (OL-resultater – arkivert) 
(en) Amy Mbacké Thiam – World Athletics 
(en) Amy Mbacké Thiam – Diamond League
Region Hovedstadens Psykiatri

Region Hovedstadens Psykiatri er et psykiatrisk sykehus med tilhørende helsesentra ved København.
Region Hovedstadens Psykiatri har overtatt tidligere psykiatriske helsetjenester fra sykehusene Amager Hospital, Bispebjerg Hospital, Frederiksberg Hospital, Glostrup Hospital, Herlev Hospital, Hvidovre Hospital og Rigshospitalet. Region Hovedstadens Psykiatri har 5000 ansatte og behandler 35 000 pasienter årlig, tilsvarende 40 % av behandlingstilbudet i Danmark.
Accidents Never Happen (album)

Accidents Never Happen er et musikkalbum fra 2009 utgitt av gruppa Accidents Never Happen. Albumet er spilt inn i The Motor Museum i Liverpool, hvor også band som Arctic Monkeys og Echo & the Bunnymen har spilt inn låter. Produsent er Simon Cullwick som avslo å jobbe med Razorlights Slipway Fires da han tok jobben. I tillegg til gruppas faste medlemmer deltar bassist Tord Øverland Knudsen fra The Wombats på innspillingen.
Sjangeren er i grenselandet mellom indierock og alternativ rock.


== Sporliste ==
«That Style You Like Is Going to Come Back As Gum»
«Wendi's Friday»
«It Made Sense Yesterday»
«Jesus Dean»
«Rebel (From the Waist Down)»
«The Truth Should Be Sexy»
«Kings, Queens and Shadows»
«Style Revisited»
«Pretty Face, Ugly Mess»


== Eksterne lenker ==
Anmeldelse på furoreiharare.com
Anmeldelse hos groove.no
Islas del Atlántico Sur

Islas del Atlántico Sur er ett av de fire departementene som utgjør den argentinske provinsen Tierra del Fuego, Antártida e Islas del Atlántico Sur. Departementet består av øygruppene Falklandsøyene, Sør-Georgia og Sør-Sandwichøyene og har et samlet areal på 16 955 km².
Falklandsøyene og Sør-Georgia og Sør-Sandwichøyene er under britisk administrasjon og anses av Argentina som ulovlig okkupert. Argentina okkuperte øyene i 1982, men Storbritannia gjenerobret dem i løpet av den 74 dager lange Falklandskrigen.
Sør-Orknøyene ligger sør for 60 grader sørlig breddegrad, og omfattes dermed av Antarktistraktaten. Stater som har tiltrådt traktaten skal ikke gjøre noe for å hevde, støtte eller benekte territorielle krav i Antarktis, men traktaten slår også fast at statene ikke har oppgitt sine territoriale krav ved tiltredelse. Både Argentina og Storbritannia, som begge har tiltrådt traktaten, gjør krav på øygruppen.
Berhane Adere

Berhane Adere (amharisk: ብርሀኔ አደሬ, født 21. juli 1973) er en etiopisk friidrettsutøver som konkurrerer i langdistanseløp.
Aderes første internasjonale mesterskap var VM 1993 hvor hun ble utslått i kvalifiseringen på 10 000 meter. Hennes første mesterskapsfinale endte med 18.-plass på 10 000 meter under OL 1996 i Atlanta. Atskillig bedre gikk det i VM 1997 da hun fikk fjerdeplass med tiden 31.48,95. Gjennombruddet kom under VM 2001 i Edmonton med sølvmedalje på 10 000 meter bak Derartu Tulu. I 2002 ble det gull på 5 000 meter i afrikamesterskapet, samt gull i halvmaraton.
I 2003 innledet hun friidrettsåret med å bli verdensmester på 3000 meter. Karrierens foreløpige høydepunkt kom under VM 2003 i Paris med seier på 10 000 meter med tiden 30.04,18, etiopisk rekord inntil Tirunesh Dibaba slo rekorden i 2008. I VM 2005 i Helsingfors ble det sølvmedalje på 10 000 meter, bakom ovennevnte Dibaba.


== Annet ==
Adere er goodwillambassadør for UNICEFs program for utdanning av jenter.


== Referanser ==


== Eksterne lenker ==
(en) Berhane Adere – kategori av bilder, video eller lyd på Commons 
(en) Berhane Adere på Internet Movie Database 
(de) Berhane Adere – Munzinger Sportsarchiv 
(en) Berhane Adere – Olympics.com 
(en) Berhane Adere – Olympic.org 
(en) Berhane Adere – Olympedia 
(en) Berhane Adere – Sports-Reference (OL-resultater – arkivert) 
(en) Berhane Adere – World Athletics 
(en) Berhane Adere – Track and Field Statistics 
Berhane Adere på Facebook
Ben (sang)

Ben er en hitsang skrevet av Don Black og Walter Scharf, sunget av Michael Jackson spilt inn for Motown i 1971 og utgitt i 1972 som singel. Sangen er en av sangene på Michael Jacksons andre studioalbum, med samme tittel, Ben. Sangen Ben ble brukt i filmen med samme navn, Ben.
Rock with You

Rock with You er en sang skrevet av Rod Temperton, og sunget og fremført av Michael Jackson. Rock with You er en sang på albumet Off the Wall, som er albumet før Thriller.
Dirty Diana

«Dirty Diana» er en sang fra albumet Bad. Sangen er skrevet og sunget av Michael Jackson og utgitt som singel.


== Eksterne lenker ==
(en) Dirty Diana på MusicBrainz
Leave Me Alone

Leave Me Alone er en sang skrevet av Michael Jackson. Den er også fremført av Michael Jackson. Den har også sin egen musikkvideo, med Michaels kjeledyr med, apen Bubbles. Sangen er produsert av Michael Jackson sammen med Quincy Jones og spilt inn i 1987. Leave Me Alone er den siste sangen på originalutgaven av Michaels album, Bad.